Diari Oficial de la Generalitat Valenciana


Sumari del DOGV 6298, del 28-06-2010 (2010/7327)

RESOLUCIÓ de 23 de juny de 2010, de la directora general de Coordinació del Desenrotllament Estatutari i Promoció de l'Autogovern, per la qual es concedeixen vuit beques per a la realització de pràctiques professionals en aquesta Direcció General i s'adopten altres decisions derivades de les previsions contingudes en la convocatòria de les beques esmentades, efectuada a través de l'Ordre de 9 de març de 2010, de la Conselleria de Governació (DOCV núm. 6228, de 17.03.2010).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6298

Data del DOGV
:   28-06-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/7327


Data del document
:   23-06-2010

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 23 de juny de 2010, de la directora general de Coordinació del Desenrotllament Estatutari i Promoció de l'Autogovern, per la qual es concedeixen vuit beques per a la realització de pràctiques professionals en aquesta Direcció General i s'adopten altres decisions derivades de les previsions contingudes en la convocatòria de les beques esmentades, efectuada a través de l'Ordre de 9 de març de 2010, de la Conselleria de Governació (DOCV núm. 6228, de 17.03.2010). [2010/7327]  
Vistes les actuacions realitzades en la Direcció General de Coordinació del Desenrotllament Estatutari i Promoció de l'Autogovern, per a la tramitació i resolució dels expedients incoats a partir de les sol·licituds presentades a la convocatòria de vuit beques per a la realització de pràctiques professionals en aquest centre directiu, aquesta es resol basant-se en els següents  
Antecedents de fet  
Primer. Mitjançant Ordre de 9 de març de 2010, de la Conselleria de Governació, es van convocar vuit beques per a la realització de pràctiques professionals en la Direcció General de Coordinació del Desenrotllament Estatutari i Promoció de l'Autogovern (DOCV núm. 6228, de 17.03.2010).  
La convocatòria té com a objecte la concessió de vuit beques, sota els principis de publicitat i concurrència competitiva, per a la realització de pràctiques professionals en la Direcció General de Coordinació del Desenrotllament Estatutari i Promoció de l'Autogovern, per a recolzar la formació complementària, millora i especialització professional de titulats superiors i diplomats, posant en relació els coneixements adquirits i aquelles noves realitats o perspectives de futur que pogueren derivar-se de la gestió de les polítiques de la Generalitat destinades al desenrotllament i promoció de l'Estatut d'Autonomia i de l'autogovern, recuperació del Dret Foral Civil Valencià i promoció i impuls i investigació de les tradicions i institucions pròpies del poble valencià, consultes populars i electorals, en el marc de la Llei Orgànica de Règim Electoral General i de la Llei Electoral Valenciana.  
Segons preveu l'apartat 2 de la base primera de la convocatòria la concessió de les beques es distribuirà de la manera següent:  
«a) Pràctiques en ciències socials i jurídiques. Es concediran sis beques a sol·licitants que compten amb titulacions els plans d'estudis del qual pertanguen a l'àmbit de les ciències socials i jurídiques, i que figuren entre les admeses en la base segona d'aquesta convocatòria.  
b) Pràctiques en ensenyaments tècnics. Es concedirà un màxim de dues beques a sol·licitants que compten amb titulacions els plans d'estudis del qual pertanguen a l'àmbit dels ensenyaments tècnics i que figuren entre les admeses en la base segona d'aquesta convocatòria».  
De conformitat amb el que estableix l'apartat 5 de la base segona de la convocatòria:  
«En el cas que no es concediren les beques reservades per a pràctiques en ensenyaments tècnics, s'incrementarà el nombre de beques destinades a pràctiques en ciències socials i jurídiques, fins al màxim de les vuit beques objecte de la present convocatòria».  
Segon. Vistes les sol·licituds presentades, després d'un estudi previ dels expedients, es va procedir a valorar quines sol·licituds havien de ser admeses a tràmit i quines no, així com les que havien de ser objecte de requeriment per a millorar-les o esmenar-les i, si és el cas, acompanyar-hi documentació preceptiva. En els requeriments realitzats es va advertir expressament que, de no esmenar la falta o no presentar tota la documentació preceptiva, es tindria el sol·licitant per desistit de la seua petició.  
Tercer. Finalitzats els terminis concedits per a l'esmena i millora de les sol·licituds i presentació, si és el cas, de la documentació, es va procedir a baremar els mèrits al·legats i acreditats pels sol·licitants de conformitat amb els criteris establits en l'annex II de la convocatòria, amb el resultat que obra en cada un dels expedients i que ha quedat reflectit en l'acta corresponent a les sessions de la Comissió de Valoració durant la fase d'entrevistes, a la qual es fa referència en l'antecedent de fet cinquè.  
Quart. Mitjançant Resolució de 5 de maig de 2010, de la directora general de Coordinació del Desenrotllament Estatutari i Promoció de l'Autogovern, s'amplia per altres set dies el termini de reunió de la comissió avaluadora establit en 15 dies per la base onzena apartat 2 de l'Ordre 5/2010, de 9 de març, a fi de valorar els mèrits que es deduïsquen de la documentació aportada per cada interessat.  
Cinquè. Després de l'anterior, de conformitat amb el que estableix l'apartat F de l'annex II de la convocatòria, es va citar a l'entrevista personal els qui, amb una valoració mínima de 7 punts en la suma dels cinc primers apartats del barem, hagueren obtingut les trenta millors puntuacions entre els titulats que opten a una de les beques convocades per al pla d'estudis de ciències socials i jurídiques, i les quinze millors puntuacions entre els titulats que opten a una de les beques convocades per al pla d'estudis d'ensenyaments tècnics.  
Sisè. La Comissió de Valoració es va reunir els dies 12, 18, 20 i 21 de maig de 2010. En la primera sessió es va decidir valorar aquelles sol·licituds que no complien els requisits establits en les bases de la convocatòria, i els supòsits en què cabria tenir els aspirants per desistits en la seua sol·licitud.  
Es van exposar, així mateix els criteris seguits a l'efecte de valorar els expedients, mode d'efectuar les entrevistes, i baremació de les sol·licituds segons el que estableixen les bases de la convocatòria, quedant ratificats per la Comissió de Valoració els criteris exposats.  
De conformitat amb l'anterior van quedar determinats els aspirants que no han superat la primera fase del procés de selecció per haver obtingut una qualificació inferior a 7 punts en la suma dels cinc primers apartats (A a E) del barem inclòs en l'annex II de la convocatòria, així com els que van superar la primera fase del procés de selecció per haver obtingut 7 o més punts en la suma dels precitats apartats, i d'entre aquests es van determinar quins eren els citats per a la fase d'entrevistes.  
Setè. La Comissió va optar per confeccionar una única acta de les sessions dels dies 18, 20 i 21 de maig, dedicades a realitzar les entrevistes, diferenciant clarament cada una de les tres sessions i les decisions preses cada dia. En l'acta es recull de forma exhaustiva allò que s'ha succeït en cada sessió.  
Vuitè. De conformitat amb el que estableix la base onzena, apartat 3 de la convocatòria, es va publicar en seu electrònica o portal institucional de la Generalitat en Internet la puntuació provisional durant deu dies per a la fase d'al·legacions.  
Novè. Mitjançant Resolució de 7 de juny de 2010, de la directora general de Coordinació del Desenrotllament Estatutari i Promoció de l'Autogovern, es va ampliar per un termini màxim d'un mes, el termini màxim per a dictar i publicar la resolució de concessió de les beques regulades per l'Ordre 5/2010, de 9 de març, de la Conselleria de Governació.  
Deu. Vistes les al·legacions presentades per Helena Llorens de Arquer, la comissió avaluadora les va estimar i va citar la sol·licitant a entrevista el dia 23 de juny, reflectint-se'n en la corresponent acta el resultat. Després de l'anterior, la comissió avaluadora va elaborar proposta de resolució de conformitat amb el que preveu l'apartat 4 de la base onzena de la convocatòria, coincidint la citada proposta amb les decisions adoptades en aquesta resolució.  
Fonaments de dret  
Primer. De conformitat amb el que preveu l'article 13 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, i en l'article 5 del Decret 100/2007, de 13 de juliol, del Consell, pel qual s'aprova el Reglament Orgànic i Funcional de la Conselleria de Governació, l'òrgan competent per a resoldre els expedients tramitats a l'empara de l'ordre esmentada és el conseller de Governació.  
Segons el que disposa l'article 13.1 de la Llei 30/1992, de Règim Jurídic de les Administracions Públiques i del Procediment Administratiu Comú, i el que estableix la disposició final segona de l'Ordre de 9 de març de 2010, de la Conselleria de Governació, per la que es convoquen vuit beques per a la realització de pràctiques professionals en la Direcció General de Coordinació del Desenrotllament Estatutari i Promoció de l'Autogovern, es delega en la direcció general adés esmentada la facultat de resoldre aquestes beques, i se l'autoritza perquè dicte les resolucions i instruccions necessàries per al desplegament i execució d'aquesta ordre. Cosa que es fa constar a l'efecte del que preveu l'article 13.4 de l'esmentada Llei 30/1992.  
Segon. Els expedients incoats com a conseqüència de les sol·licituds de beques s'han tramitat de conformitat amb el que estableixen les bases de l'Ordre de 9 de març de 2010, de la Conselleria de Governació, i la resolució es dicta d'acord amb el que estableix la base dotzena de l'esmentada ordre.  
Tercer. En la base segona, apartat 3 de la convocatòria es recullen les titulacions admeses per a poder optar a les presents beques, i no seran admeses a tràmit aquelles sol·licituds que no complisquen el que estableixen els citats apartats.  
Així mateix, hauran de ser objecte d'inadmissió a tràmit les sol·licituds la presentació de les quals s'haja realitzat fora del termini que s'estableix en la base quarta apartat 6 de l'annex I de l'ordre que regula aquestes beques.  
Quart. Els articles 90 i 91 de la Llei 30/1992, de Règim Jurídic de les Administracions Públiques i del Procediment Administratiu Comú, recullen el desistiment com a forma de posar fi al procediment.  
Cinquè. En virtut del que estableix l'article 71.1 de la Llei 30/1992, de Règim Jurídic de les Administracions Públiques i del Procediment Administratiu Comú, es tindran per desistits els aspirants que, després d'haver sigut requerits, no esmenen la falta o acompanyen els documents preceptius.  
Sisè. De conformitat amb el que estableix l'article 42.6 de la Llei 30/1992, de Règim Jurídic de les Administracions Públiques i del Procediment Administratiu Comú, podrà acordar-se l'ampliació del termini màxim de resolució i notificació mitjançant motivació clara de les circumstàncies concurrents; i de conformitat amb l'article 49 del mateix text legal, l'administració, excepte precepte en contra, podrà concedir d'ofici o a petició dels interessats, una ampliació dels terminis establits, que no n'excedisca de la meitat.  
Setè. La base onzena apartat 1 de l'annex I de l'ordre per la qual es convoquen aquestes beques, estableix que:  
«El procés de selecció consistirà en la valoració del currículum vitae de cada aspirant i en la realització d'una entrevista personal. Els criteris de valoració que es tindran en compte per a la concessió de les beques seran els que apareixen detallats en el barem de mèrits que s'incorpora com a annex II a l'ordre de convocatòria».  
Vuitè. De conformitat amb el que estableix la base onzena apartat 4 de l'annex I de l'ordre per la qual es convoquen aquestes beques:  
«Finalitzat el procés de selecció, la comissió avaluadora, en el termini de deu dies, elaborarà una proposta de resolució que contindrà la relació de beneficiaris i beneficiàries, així com dues borses de reserva constituïdes, de conformitat amb allò que s'ha indicat en la base setzena d'aquesta convocatòria, pels aspirants que no resulten adjudicataris de les beques, prioritzades per ordre decreixent de puntuació per a cobrir les vacants que puguen sorgir durant el període de gaudi. Així mateix inclourà una relació dels aspirants les sol·licituds de la qual hagen sigut desestimades, indicant les causes que han motivat la denegació.  
Totes les relacions d'aspirants a què es refereix el paràgraf anterior -beneficiaris i beneficiàries, borses de reserva i sol·licituds desestimades- hauran d'aparèixer desglossades atenent al tipus de pràctica professional a què s'hagueren presentat els aspirants -pla d'estudis de ciències socials i jurídiques o pla d'estudis d'ensenyaments tècnics».  
Novè. En la base setzena de la convocatòria es regulen les borses de reserva, establint que:   
«Es constituiran dues borses de reserva, una per al pla d'estudis de ciències socials i jurídiques i una altra per al d'ensenyaments tècnics, prioritzades ambdues per ordre decreixent de puntuació.  
La borsa de reserva corresponent al pla d'estudis de ciències socials i jurídiques es dividirà, al seu torn, en tres apartats, de manera que els aspirants queden agrupats i ordenats atenent a la titulació per la qual van concórrer a la convocatòria -llicenciatura en Dret, llicenciatura en Ciències Polítiques i de l'administració o llicenciatura en Periodisme».  
Al seu torn, en l'apartat 3 de l'esmentada base setzena es preveu que:  
«En el cas que es produïsquen vacants durant el període de gaudi de les beques, a causa de renúncies, abandons, incompliment d'obligacions o qualsevol altra incidència, es podrà concedir una nova beca, per la resta del seu període màxim de gaudi, entre els integrants de les borses regulades en aquesta base. En aquest cas la concessió s'efectuarà segons l'ordre prioritzat del pla d'estudis i de la titulació a què corresponga la vacant. Si la vacant es produïra una vegada transcorreguda la meitat del període de durada de la beca, aquesta podrà declarar-se deserta».  
Deu. Les sol·licituds presentades seran valorades per una comissió avaluadora constituïda segons allò que s'ha determinat en la base desena de l'annex I de la convocatòria.  
Onze. La base setena de la convocatòria regula la dotació de les beques convocades, establint, entre altres extrems, que cada una de les beques estarà dotada amb 1.000 € (mil euros) bruts mensuals podent atorgar-se un total de vuit beques amb un import global màxim de 50.000 € (cinquanta mil euros) durant l'exercici 2010.  
Dotze. El període de durada de les beques s'iniciarà en la data indicada en la resolució d'adjudicació, que serà objecte de publicació en el Diari Oficial de la Comunitat Valenciana, i conclourà en esgotar-se el crèdit total disponible per a aquesta convocatòria en la Llei de Pressupostos de la Generalitat per a l'exercici 2010, tal com estableix la base vuitena de la convocatòria.  
També es preveu en la mateixa base que:  
«2. Sense perjudici del que preveu el paràgraf anterior, la durada de les beques podrà prorrogar-se a l'exercici 2011, mitjançant una resolució expressa, per un període màxim de dotze mesos addicionals, sempre que existisca crèdit adequat i suficient en els Pressupostos de la Generalitat per al 2011 i que l'exercici de l'activitat que s'estiga efectuant així ho requerisca o aconselle».  
Per tot això, de conformitat amb el que disposa la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el reglament de desplegament de la dita llei, la Llei 5/1983, de 30 de desembre, del Consell, el Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, i l'article 9 del Decret 132/2009, de 4 de setembre, del Govern Valencià, pel qual es regula la concessió de beques, i a proposta de la Comissió de Valoració d'aquesta convocatòria, fent ús de les atribucions que tinc delegades, resolc:  
Primer  
No admetre a tràmit les sol·licituds formulades pels aspirants que es relacionen en l'annex I en virtut dels motius que s'hi indiquen.  
Segon  
Tenir per desistits els aspirants que es relacionen en l'annex II, en concórrer les circumstàncies que en el citat annex es ressenyen.  
Tercer  
Declarar que els aspirants ressenyats en l'annex III, no han superat el procés de selecció, desglossant-los en els següents supòsits en funció del motiu concurrent:  
III.1. Aspirants que no han aconseguit, de conformitat amb allò que s'ha establit per l'apartat F del barem de mèrits annex a l'ordre de convocatòria, un mínim de 7 punts en la suma dels cinc primers apartats que integren el procés selectiu.  
III.2. Aspirants que, havent al·legat per a concórrer a la convocatòria alguna de les titulacions admeses per la base segona en el marc del pla d'estudis de ciències socials i jurídiques, i havent aconseguit un mínim de 7 punts en la suma dels cinc primers apartats que integren el procés selectiu, no han aconseguit una puntuació que es trobe entre les trenta millors que donaven accés a la fase d'entrevista.  
III.3. Aspirants que, havent estat citats expressament per a la realització de l'entrevista prevista en l'apartat F del barem de mèrits inclòs com a annex II de la convocatòria, han renunciat expressament a l'entrevista esmentada.  
III.4. Aspirants que no han superat la fase d'entrevista en haver aconseguit en aquesta una valoració inferior a 1 punt.  
Quart  
Concedir als aspirants inclosos en l'annex IV, ressenyats per ordre decreixent de puntuació en la suma total del procés de selecció, una beca per a la realització de pràctiques professionals en la Direcció General de Coordinació del Desenrotllament Estatutari i Promoció de l'Autogovern durant l'exercici 2010, desglossant-los de la manera següent en funció de la titulació invocada per a concórrer a la convocatòria:  
IV.1. Aspirants que han concorregut al·legant alguna de les titulacions admeses per la base segona de la convocatòria en el marc del pla d'estudis de ciències socials i jurídiques.  
IV.2. Aspirants que han concorregut al·legant alguna de les titulacions admeses per la base segona de la convocatòria en el marc del pla d'estudis d'ensenyaments tècnics.  
Cinquè  
Declarar que els aspirants inclosos en l'annex V han superat el procés selectiu però no resulten beneficiaris de cap de les beques convocades i passen a integrar, de conformitat amb la base setzena de la convocatòria, la corresponent borsa de reserva, desglossant-los de la manera següent en atenció al pla d'estudis i a la titulació per la qual concorrien:  
V.1. Pla d'Estudis de Ciències Socials i Jurídiques:  
A) Aspirants que han al·legat, com a titulació per a concórrer a la convocatòria, la llicenciatura en Dret.  
B) Aspirants que han al·legat, com a titulació per a concórrer a la convocatòria, la llicenciatura en Ciències Polítiques i de l'administració.  
C) Aspirants que han al·legat, com a titulació per a concórrer a la convocatòria, la llicenciatura en Periodisme.  
V.2. Pla d'Estudis d'Ensenyaments Tècnics  
En relació amb allò que s'ha indicat en els anteriors apartats quart i cinquè, i per al supòsit que es produïsquen vacants durant el període de gaudi de les beques degut a renúncies, abandons, incompliment d'obligacions o qualsevol altra incidència, es podrà concedir una nova beca, per la resta del seu període màxim de gaudi, entre els integrants de les borses recollides en l'annex V de la present resolució. En aquest cas la concessió s'efectuarà segons l'ordre prioritzat del pla d'estudis i de la titulació a què corresponga la vacant.  
Sisè  
El període de durada de les beques s'iniciarà el dia 1 de juliol de 2010 i finalitzarà el 31 de desembre de 2010.  
De conformitat amb el que estableix l'Ordre de 9 de març de 2010, cada una de les beques que es concedisca estarà dotada amb 1.000 € (mil euros) bruts mensuals, sent l'import màxim destinat a finançar les beques cinquanta mil euros (50.000,00 €), a càrrec de la línia de subvenció T7255000 inclosa en el programa 111.80 dels Pressupostos de la Generalitat per al 2010, destinat al desenrotllament estatutari i la promoció de l'autogovern.  
Contra la present resolució, que posa fi a la via administrativa, podrà interposar-se recurs potestatiu de reposició davant el conseller de Governació, d'acord amb el que disposa els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o bé cabrà plantejar directament recurs contenciós administratiu en el termini de dos mesos a partir de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 23 de juny de 2010.- La directora de Coordinació del Desenrotllament estatutari i Promoció de l'Autogovern: Carolina Salvador Moliner.  
ANNEX I  
ASPIRANTS LA SOL·LICITUD DELS QUALS NO S'ADMET A TRÀMIT  
  
(a) Estar gaudint d'altres beques de pràctiques professionals en la Generalitat en el moment de publicar-se la convocatòria, sense que hi siga aplicable cap de les excepcions previstes en l'apartat 1 de la base tercera de la pròpia convocatòria.  
(b) Haver finalitzat els estudis corresponents a la titulació al·legada per a concórrer a aquesta convocatòria amb una antelació superior a cinc anys respecte al terme del termini de presentació de sol·licituds, en virtut del que disposa l'apartat 2c) de la base tercera de la pròpia convocatòria.  
ANNEX II  
ASPIRANTS QUE SÓN TINGUTS PER DESISTITS EN LA SEUA SOL·LICITUD (\*)  
  
(\*) Per no haver atès, en tot o en part, el requeriment que es va efectuar als interessats d'acord amb el que preveu l'apartat 2 de la base novena de la convocatòria, en relació amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
ANNEX III  
ASPIRANTS QUE NO HAN SUPERAT EL PROCÉS DE SELECCIÓ  
III.1. Per no haver aconseguit una valoració mínima de 7 punts en la suma dels cinc primers apartats del barem de mèrits.  
  
III.2. Per no haver aconseguit una de les trenta millors puntuacions entre els aspirants que concorrien en virtut d'alguna de les titulacions admeses en el marc del pla d'estudis de ciències socials i jurídiques.  
  
III.3. Per haver renunciat expressament a la realització de l'entrevista prevista en l'apartat F del barem de mèrits de la convocatòria.  
  
III.4. Per no haver superat la fase d'entrevista, en aconseguir-hi valoració inferior a 1 punt.  
  
ANNEX IV  
ASPIRANTS A QUI ES CONCEDEIXEN LES BEQUES CONVOCADES  
IV.1. Pla d'Estudis de Ciències Socials i Jurídiques(\*)  
  
(\*) Les lletres incloses junt amb la puntuació total obtinguda per cada aspirant són indicatives de la titulació al·legada per a concórrer a la convocatòria: DR, llicenciatura en Dret; CP, llicenciatura en Ciències Polítiques i de l'Administració, i PR, llicenciatura en Periodisme.  
IV.2. Pla d'Estudis d'Ensenyaments Tècnics  
  
ANNEX V  
ASPIRANTS QUE PASSEN A INTEGRAR LES BORSES DE RESERVA  
V.1. Pla d'Estudis de Ciències Socials i Jurídiques  
A) llicenciatura en Dret  
  
B) llicenciatura en Ciències Polítiques i de l'Administració  
  
C) llicenciatura en Periodisme  
  
V.2. Pla d'Estudis d'Ensenyaments Tècnics  
  
\* \* \* \* \* \* \* \* \* \* \* \*   
ANEXO I  
ASPIRANTES CUYA SOLICITUD SE INADMITE A TRÁMITE  
  
(a) Estar disfrutando de otras becas de prácticas profesionales en la Generalitat en el momento de publicarse la convocatoria, sin que sea aplicable ninguna de las excepciones contempladas en el apartado 1 de la base tercera de la propia convocatoria.  
(b) Haber finalizado los estudios correspondientes a la titulación alegada para concurrir a esta convocatoria con una antelación superior a cinco años con respecto al término del plazo de presentación de solicitudes, en virtud de lo dispuesto en el apartado 2c) de la base tercera de la propia convocatoria.  
ANEXO II  
ASPIRANTES A LOS QUE SE TIENE POR DESISTIDOS EN SU SOLICITUD (\*)  
  
(\*) Por no haber atendido, en todo o en parte, el requerimiento que se efectuó a los interesados de acuerdo con lo previsto en el apartado 2 de la base novena de la convocatoria, en relación con el artículo 71 de la Ley 30/1992, de 26 de noviembre, de Régimen Jurídico de las Administraciones Públicas y del Procedimiento Administrativo Común.  
 ANEXO III  
ASPIRANTES QUE NO HAN SUPERADO EL PROCESO DE SELECCIÓN  
III.1. Por no haber alcanzado una valoración mínima de 7 puntos en la suma de los cinco primeros apartados del baremo de méritos.  
  
III.2. Por no haber alcanzado una de las treinta mejores puntuaciones entre los aspirantes que concurrían en virtud de alguna de las titulaciones admitidas en el marco del plan de estudios de ciencias sociales y jurídicas.  
  
III.3. Por haber renunciado expresamente a la realización de la entrevista contemplada en el apartado F del baremo de méritos de la convocatoria.  
  
III.4. Por no haber superado la fase de entrevista, al alcanzar en ella una valoración inferior a 1 punto.  
  
ANEXO IV  
ASPIRANTES A LOS QUE SE LES CONCEDEN LAS BECAS CONVOCADAS  
IV.1. Plan de Estudios de Ciencias Sociales y Jurídicas(\*)  
  
(\*) Las letras incluidas junto a la puntuación total obtenida por cada aspirante son indicativas de la titulación alegada para concurrir a la convocatoria: DR, Licenciatura en Derecho; CP, Licenciatura en Ciencias Políticas y de la Administración, y PR, Licenciatura en Periodismo.  
IV.2. Plan de Estudios de Enseñanzas Técnicas  
  
ANEXO V  
ASPIRANTES QUE PASAN A INTEGRAR LAS BOLSAS DE RESERVA  
V.1. Plan de Estudios de Ciencias Sociales y Jurídicas  
A) Licenciatura en Derecho  
  
B) Licenciatura en Ciencias Políticas y de la Administración  
  
C) Licenciatura en Periodismo  
  
V.2. Plan de Estudios de Enseñanzas Técnicas  
